
ORNATISSIHI iuvihes, 
COM MI LlTOIf ES STUDIORUM DILECTlSSfMI, 

Quid primum omnium hodie agam vobiscum non est 
mihi diu et multum quaerendum : res ipsa manu ducit ad 
id quod ante omnia utile et necessarium est vobis ad au- 
diendum, ad dieendum mihi. Tripartitum hoc est, nam- 
que diligenter nobis statim ab initio est constituendum 
primum quid agamus, deinde quo consilio id agamus, de- 
nique qua ratione id quod agiriius optime possit peragL 

Quid agamus perspicuum est omnibus: daturi sumus 
una operam Graecis Litteris et Antiquitatibus Romanis 
quam accuratissime fieri possit intelligendis cognoscendis- 
que, in qua re ego si quid est in me ingenii et industriae 
id omne in vestram institutionem exhauriam et summa ope 

enitar ut qua flamma ipse lotus ardeam eadem vos omnes 
incendam: vos lectissimi adolescentes, flos et robur iuven- 
tutis patriae , certabitis mecum diligentia et ardore , ut 
praeclarissima quaeque celerrime et optime perdiscatis. 

Quid autem est quod ex ea re utrique quaerimus ? ad 
quern finem pervenirc studemus? quo consilio omnes in- 
genii animique dotes exserere et nervos intendere omnes 
vos et ego paramus ? 

Ut verbo dicam , quaerimus quomodo cuique vita optime 
sit constituenda ad reliquorum hominum utilitatem et nos- 
tram cuiusque felicitatem. Insitum hoc a natura et inge- 
nitum generi humano est ut idem omnes omnibus viribus 
appetamus, bene et feliciter vivere, sed alii aliud iter ad 
beatam vitam ingrediuntur et ut eodeni perveniant in par- 
tes diversissimas discedunt. Bona pars hominum satis ha- 
bet dummodo sit bene sibi: alii sibi et suis laborant: qui 
sunt naturae generosioris humani nihil a se alienum pu- 
tant et communi societatis humanae saluti et felicitati ad- 
iuYandae natos sese non minus quam sibimet ipsis arbi- 
trantur. Qui sibi vivunt nummos potissimum quaerunt, vel 
gaudia et libidines sectantur , vel honores expetunt, im- 
peria et potestates. Quid eos moramur, qaos natura pro- 
nos et ventri obedientes finxit et avaros et superbos ? Vos 
eadem erexit et ad optima quaeque adspirare docuit ; ea 
vos conditione et spe hanc Academiae lucem adspicitis ut 



pariter omnibus , patriae , humanitati et societatis huma- 
nae felicitati tuendae augendaeque non minus vivatis quam 
quisque sibi. Quidquid unusquisque vestrum spectat et 
sperat potissimum, id totum ad communionem hominum 
omnium pertinet, quorum saluti pro se quisque quantum 
poterit cupitis aliquando prodesse. Insunt in vestro nu- 
mero , qui principes aliquando in rep. futuri sunt et sum- 
mas res moderabuntur : insunt qui religionem, qui iura 
et leges et innocentium capita et fortunas tuebuntur : in- 
sunt qui salutarem artem medendi non minus perite quam 
docte exercebunt: insunt qui avitam laudem Litterarum 
et doctrinae, qua semper Hollandia nostra exsplenduit , 
vindicabunt: insunt qui cathedras Academicas aliquando 
ornabunt et ex illis subselliis in hunc suggestum adscen- 
dent, sed nemo unus in vestra corona inest, cuius vita 
non sit futura publica , hoc est publice omnibus profutura. 
Itaque nunc iam ad illam communem omnium utilitatem 
componenda et accommodanda est. Est autem in ilia mag- 
na diversitate studiorum et consiliorum , quae quisque 
vestrum sequitur , una res quae vos omnes coniungit , 
quemadmodum vos omnes in unum auditorium ea ipsa 
res congregavit. Una est enim atque eadem lex , cui omni- 
bus parendum , qui caeteris aliquando leges dare postulant , 
■ut sint ipsi me! i ores et praestantiores omnibus, quibus 
■praeesse volunt. Est ea res sana et solida doctrina , qua 
homo homini ita praestat ut volentibus et ultro ifivitanti- 
bus praeesse possit, et sic omnibus prospicere et felicita- 

lem publicum et communem slabilire el amplificare. Re- 
liqua omnia caduca sunt et fragilia : habet boc doctrina 
cum virtute coniuncta ut ad beate vivendum semet ipsa 
contenta sit, non obnoxia fortunac , non indiga opisalienae. 
Nil non morlale tenemus Pectoris exceptis ingeniique 
bonis. Haec sunt igitur certa vitae praesidia: sic demum 
vivitur, ubi cullura ingenii alitur animus, ubi expletur 
ilia disccndi et cognoscendi sitis , quae optimo cuique in- 
genita est, ubi ilia vera animi nobilitas recte factis ap- 
parel in nobis et inclarescit. Ut uno verbo absolvam sa- 
pere dcbemus, non ineplire. Sapienliam doctrina promovet 
insitam , non umbratica ilia , quae lota" in rebus minutis 
el futilibus anxie haeret , sed vera et sincera, quae quid 
sit verum et rectum et certum aul discernit aut reperit, 
et sic utitur aliorum inventis , ut ea cumulata et aucta 
per manus tradat posteris : ea denique quam cogitabat 
poeta quum diceret: 

Nil sine doctrina vita est nisi mortis imago. 
Caeteri inertes tamquam somno sepulti vitam Iransigunt, 
at is demum vivit animaque Xruitur, qui ingenium doc- 
trina expolivit. 

* 

»Fateor (cogitaverit aliquis apud animum suum), fateor, 
cordalo homini vitam sine ingenii cullura non esse vita- 
lem , sed quotuplex doctrina est , quam varia , quam diffu- 
sa, quam inflnita prope dixerim in omnes partes. Alia 
aliis praeplacenl: naturae sequitur semina quisque suae. 

•Equidem tiraece nec scio nec scire laboro, et co ingenio 
natus sum ut rerum recentissimarum novitalem longe an- 
teponam omnibus omnium antiquitatibus." Qui ita secum 
cogitat propter ingenii tarditatem aut desidiam animi non 
est nobis admonendus, sed male (me iudice) ad sumnia 
adspirat et laborum meritorumque praemiis sine suo labore 
«t merito satis impudenter inhiare videtur. Gaeterum vi- 
deat ne quid capiat detrimenti. Sed alii sunt minus le- 
ves, qui laborem non detrectant, sed impigre in alia omnia 
studio et industria uti malunt, ad humanitatis studia fri- 
gent. Qui eo animo est pauca raea verba expendito. Nemo 
potest inutilem eruditionem, quae in rebus ad ingenium 
-excolendum ornandumque non necessariis versatur, plus 
contemnere quam ego contemno. Quidquid operae ponitur 
in rebus futilioribus et difficilibus nugis, quibus nullum 
animo pabulum inest, quae intelligendi facultatem noh ex- 
citant et alunt, iudicandi acumen non augent, sanitatem 
mentis non corroborant, equidem contemno et odi. Rideo 
illam eruditionem , quae in vitae usum et cultum nihil 
confert, et illam sapientiam, qua nemo umquam factus est 
sapientior. Sed idem ego non hominem sed pecudem esse 
deputo eum , qui quamquam honestiore loco natus et libc- 
raliler educatus verae humanitatis et solidae doctrinae 
expers nullum Litterarum genus aut amat aut novit, cu- 
ius animum neque Pofita inflammavit umquam, neque 
Orator commovit, neque historicus cepit , neque philoso- 
phus tcnuit, qui in nulla huiusmodi lcctione ct mcdita- 

tione intelligendi et iudicandi faculUtem acuit et exer- 
<suit, quique adeo neque quod cogitat vel opinatur apte 
dicere et ornate explicare et perite tueri doctus est , neque 
pukhri sensum et recti rerum pulchrarum contemplatione 
et com para tione nutrivit , in quo denique neque ratio satis 
exculta est neque oratio, quomodo is, quaeso, aut vir 
praeclarus erit umquam, aut supra vulgus sapere hire pur 
tahitur , aut ullius scientiae Tel artis non opifex magis quam 
artifex erit futurusf 

Vos igitur omnes, Carissimi Commilitones , ea lege te- 
nemini, ut intelligendi sollertia, iudicandi acumine et put* 
chri sensu caeteris omnibus praecellere debeatis. Vos pa- 
triae spes soletis dici et estis: sunt qui vos sal terrae esse 
dictitant, nimium fortasse blande, sed tamen aliquid di- 
cunt qui ita perhibent: siquis enim vestrum esset insulsus 
cui tandem rei esset utilis? Acutos esse et sollertes vos 
omnes oportet, et ut ea laus vobis propria esset propterea 
vobis hanc Musarum sedein constituerunt maiores. Vos 
ad ipsos scienliae fontes acceditis, unde per vos rivuli ad 
reliquos omnes permanabunt. In vobis doetrinae omnia et 
humanitatis praesidia erunt, quam vos auctam et cosfiiv 
matam ad post venturos propagabitis. Vestrum est scire 
quidquid boni sciri potest. Nihil vobis occultum aut ab- 
sconditum esse debet earum rerum, quas longa saccule* 
rum serie homines repererunt, et excogitarunt, et observa- 
runt ad ornandam et honestandam vitam publicam priva- 

tamque. Vestrum erit inlerpretari omnia et aperire, in 
qurbus caeteri haerent et caecatiunt, controversias homi- 
imm dirimere, obscura illustrare, nova excogitare, put 
cbra et praeclara iudicio sensuque agnoscere, et ubique 
▼era a falsis dignoscere, deniqoe omnes doctrinae paries 
sive verbis sive scriptis diserte vindieare et tueri. Qui 
recte cogitare et recte cogitata facunde dieere potest is 
demum homanitatis fructum capere recte dieetur. 

Utramque dotem litter a rum studia prudenter instituta 
felictter coniungunt. Ex litteramm studiis in umbra nunc 
et otio viventes colligetis et rerum hominumque notitiara 
et dicendi nbertatem et copiam , qua viri Cacti in luce 
et celebritate vitae usuri estis. Nunc ex Litterarum mo- 
numentis cognoscetis, quidquid umquarn rerum memora- 
bilium humanum genus vidit, perspexit, sensit, expertum 
est. Quidquid umquarn capitalia ingenia ab hominum me* 
moria tulerunt praestantissimum , vebis nunc ad cogno- 
scendum et spectandum patet. Quis umquarn supra vulgi 
captum sapiet, qui intra rerum praesentium cognitionem 
et notitiam se continebit, neque in primam originem ea- 
rum rerum inquiret, et ouomodo longa die omnia in eum 
statum progressa sint, quern nunc videmus? Rusticorum 
hoc est, et eorum qui rusticis similes vivunt in urbe. 
Est haec iuvenilibus ingeniis veluti palaestra quaedam, 
in qua vires omnes facultatesque et dotes animi aequabi- 
liter exerceantur , ct tarn salubris est et fructifera ilia 

mentis agitatio ut nemo ad quamlibet disciplinam accedat 
paratior quam is qui ingenium afferat sevens Litterarum 
«tudiis praeparatum et subactum. Si quis enim rerum 
copiain, quae in Litterarum monumentis exstat, sollerter 
digestam et lucido ordine dispositam, acute et ingeniose 
tractare didicit, subnascitur ei et crescit in dies ilia in- 
telligendi et veri inveniendi facultas , quae vitam hominum 
regit. Quocumque circumferimus oculos omnia sunt pie* 
na litium et controversiarum , quas inscitia peperit, accu. 
rata rerum scientia componet. Quantum est ubique su- 
perstitionis , quantum opinionum perversarum , quantum 
ignoraotiae et imperitiae, quae omnia veritalis lux per 
vos quoque dispelled Non admodum multi sunt, qui quid 
sit aliquid plane et prorsus intelligere perspicue intelli- 
gant, et sciant quid sit aliquid certo scire. Arripiunt 
multi temere, quod sibi arrideat etplaceat et prosit, dein- 
de nihil esse verius, nihil certius clamant. Qbloquuntur 
alii : interea quod verum est obscuratur et laborat. Ha< 
bent igitur hoc Litterarum studia , ut doceant et assuefa- 
ciant quidquid dictum aut scriptum est liquido intelligere * 
ut null us dubitationi aut controversiae locus relinquatur. 
Quid sit autem liquido intelligere facile definiri potest. 
Nempe hoc est intelligere, si quod quis in dicendo et scri- 
bendo cogitavit id ipsum audientes et legentes cogitemus. 
Quale est id quod nunc facimus : quidquid ego nunc a me 
cogitatum eloquor eadem cogitatio ferit illius animuni, qui 
hoc agit et linguae , qua utor , ralionem tenet et usum. 

Nod est hoc ubique lam facile et expeditum , sed est lamen 
semper et ubique eiusdemmodi , ut eo modo eodem possit 
perveniri. Scilicet omnia, quae umguam homines conscrip- 
serunt, ita comparata sunt, ut ab hominibus intelligi pos- 
sint : et quemadmodum qui pluriniorum hominum in vitae 
usu ingeniuin et mores bene observavit idem facillime 
cuiusque indolem et naturam perspicit, sic in legendo quo- 
que qui plurima probe intellexit is optime reliqua est in- 
lellecturus. Est eliam alia utriusque rei similitudo. Quem- 
admodum enim in vita optimi cuiusque amicitia et fami- 
liaritate utendum est, sic in lectione summi et capitales 
viri sunt e magna copia seligendi, a quibus ingenium ani- 
mumque inslituere et formare discas. Qui cum homini- 
bus nequam una esse solet, eorum nequitiam imbibit: qui 
cum stultis et inficelis, fit et ipse stolidusel ineptus: con- 
tra qui cum hominibus acutis et ingeniosis aetatem agit, 
*on potest non aculior ipse et ingeniosior evadere. Ea- 
deni est in libris ratio , nam non libri hi sunt sed homi- 
nes qui tecum una sunt , qui colloquuntur tecum , quorum 
opiniouibus imbueris, quorum naturam induis, ad quo- 
rum exempla te componis, haud secus atque ad amico- 
fum. In delectu igitur sunt omnia, in qua re ita est ver- 
sandum , ut de quoque genere quod praestantissimum est 
-delibare debeas. Popularibus nostris natura dedit , ut quam- 
Jibet hominum linguam facile addiscere possint. Sunt le- 
pidi quidam et venusli homines qui praeter suam linguam 
plane nihil salis commode aut inlelligant aut loquantur: 

nos intelligimus, si volumus dare operam , quidquid volu- 
mus quam accurate volumus. Ea dote qui sapit sic ute. 
iur ut nihil quod utile sit a se putet alienum. Constat 
nunc satis inter onines ridiculum esse reliqua omnia sci- 
re, at patrium sermonem et vernaculas litteras contemtui 
habere. Praeterea si quid cullissima quaeque natio in hac 
humanitatis luce eximium protulit, id nobis necesse est 
scire, qui supra vulgus sapere poslulamus. Quantillum 
autem est nobis in hac naturali discendi facilitate vicina- 
rum nalionum linguas cognosces At Veterum populo- 
rum linguas probe scire, id vero non tarn facile esse vulgo 
perhibetur. Latine scire magna res esse vidctur. Graece 
scire sunt qui perdiffieile negotium esse dicant. Nolite iis 
credere, Garissimi Gommilitones, habet ea res plus suavi- 
tatis quam laboris , si quis rectam discendi viam ingredi- 
tnr, quam ego vobis ostendam et aperiam : sed praemitlam 
prius nonnulla de ingenio populi , cuius linguam vos do- 
cere instituam. Ut pretium rerum ex usu et comparatione 
aestimatur, sic hominum et populorum pretia (ut ila di- 
cam) ex mutua comparatione constituuntur. Quae nunc 
in Europa nostra humanitatis progressu politissimae florent 
nationes , in aliis plus est sapientiae prudentiaeque , in aliis 
plus leporis et venustatis. Quae elegans imprimis et scita 
natio est quam parum habet constantiae et gravitatis: qui 
populi sunt prudentissimi quam sunt prae illis inficeti et 
illepidi. Romani olim prudentia valebant sed nihil in illis 
elegantiarum et gratiae, donee corrupti mores et malesana 

Graecorum imitalio pestiferam elegantiani invexerunt, quae 
rem Romanam perdidit. Graecia libera olini elegantiam 
et leporem, gralias reneresque omnes, cum siogulari sa- 
pientia prudentiaque coniungebaL Qui cum Graecis diu 
et multum uua vixit satis admirari non potest populi sa- 
nam mentem , judicium acre , felix acumen , morum ur- 
banitatem , sensus acutos , et iocredibilem leporem et fesli- 
vitatem iugenii: hoe vero est elegantissime sapere. Li- 
bertatis illis ingeuilus amor, ut sine libertale vita iis non 
esse vilalis viderelur, pulebri sensus eximius, lingua sine 
exemplo pulchra, copiosa, sana: quo attentius contempla- 
ris eo maiorem in admirationem te rapiet. Ad omne genus 
artium el disciplinarum , quas plerasque ipsi aut repereruut 
aut melius excoluerunt, a natura facti, Lilleras omnes, 
sic ornarunt ut nihil quod illorum scriptis anteponi possit 
umquam genus human urn tulisse videatur. Qui arlifi- 
cum Graecorum reliquias (exiguas illas et exiles prae ilia 
copia operum nobilissimorum , quae olim in Graecia vise- 
bantur) nunc maximopere admirantur, qua in vehemen- 
ter eorum doquentiam et poesin esset admiraluri , si 
guemadmodum oculos hahent omnes, sic Graecae Linguae 
intelligentia suppeleret omnibus , qua hanc speciem spec- 
tare possent. Nam quid artificum obscuriorum reliquiae 
(quoniam Phidiae ars et Praxitelis et sumnii cui usque fere 
periit) ad Homer: poesin aut Aristophanis P quid ad histori- 
corum scripta, vel Oratorum, vel Platonis? Qui his lami- 
liariter uti assolet, cuius mens in ilia serenitate cogitandi 

et dicendi versatur , cuius animus eorum conlaclu inflaui- 
matur et ardel, videturne vobis homuncio esse posse iu 
sordibuset minutiisdemersus, superslitiosus, augusli animi 
dicendique imperitus et rudis? 

Gum ilia genie, cum illis ingeniis assidue una esse iis- 
que similiorem Geri id vero insilam nostro generi nobili- 
tatem excitat et promovet, animum ad altiora et subliniio- 
ra erigit, verae libertatis amorem instillat, superstitionem 
el aniles opiniones exlurbat, iudicium acuit, pulchri sen- 
sum alit, facundum et disertum reddit, et hoc est liu- 
manitatis sludia fideliter excoluisse. Hoc est illud unum, 
in quo omnes conspiralis , hoc est illud ipsum , quo prae* 
stare caeteris omnibus viribus vobis est enitendum. 

Superesl ut dicam qua via et ratione illud oplime asse- 
qui possilis: in qua re primarium est quod statim dicam, 
ubi praestantia sludiorum Academicorum egregie cernilur. 
Dicam brevissime : caeteris sunt magistri quibus credant , 
quos sequantur, quibus obtemperent: vos iam id aelalis 
estis et eo gradu sludiorum, ut sequi debeatis veslrum 
ipsorum iudicium rationemque. Magistrum in cuius verba 
iuraretis et libros quos memoriter edisceretis habuistis , 
nunc habetis ducem qui praeeat viamque monslret, vos 
sequemini si probabilis. Nemini nunc quidquam creden- 
dum: argumenlis et rationibus standum est, auctoritati- 
bus slari non potest. Quidquid quisquc vestrum doccbitur 

argumentorum pondera perpendito et veritatem rerum et 
observalionum constanliam ipse inquirito, et Pylhagoreorum 
etuTog t<p& , per me licet , irrideto. Nunc vobis rerum pri- 
mas causas et origines et progressus indagare necesse est, 
et nihil probare nisi quod verum esse constabit. 

In Hisloria, in Anliquitatibus rerum testiumque fides 
diligenter exploranda est. 

Quam ridiculum est et puerile id factum esse credere 
quod fieri omnino non potuit, aut fidem habere testi Ie- 
vissimo impudenter ea narranli quae neque ipse vidit ne- 
que ab alio audivit. Vera, sincera, certa quaerimus: re- 
liqua omnia contemnimus. In linguae usu cognoscendo 
et in inlerpretandi negotio idem tenendum est. Est illud 
nbique in promtu habendum: Unde lu hoc nostit Quo- 
modo hoc certo sciri potest ? sic enim firmissima doctrinae 
fundamenta iaciuntur, quae nullis umquam macbinis mo- 
veri vel labefactari possint. 

* « • • 

In ea re una tanlum et simplex via est: una est atque 
cadem methodus, qua in nostris studiis ubique est uten- 
dum , sive Graecas Litteras tractabimus sive Antiquitates 
Romanas. Nempe Graeca nobis ab ipsis Graecis discenda 
sunt , Romana ab ipsis Romanis. Ex longo usu el fami- 
liarilate scriptorum paulatim subnascitur ilia accuratissima 
rerum et verborum intelligentia , quam quaerimus. Si 
quis hospilem peregrino sermone utentem eumque sapien- 
tem et elegantem virum, mullarum rerum peritum, diser- 

torn , suavissimis moribus ingenioque lepidissimo praeditum 
intima familiaritate quotidiana faeril amplexus, eumqae 
pariter diligat et admirelur, fieri non potest quin paula- 
tim accuratissime quid ille loquator intelligat , quotidie il- 
lius linguae rationem et usum et constantiam observando 
addiscens et quotidie doctior acutiorque ab eo discedat. 

Hoc ipsum faciendum est in Litteris et in aliis omnibus 
et in Graecis cognoscendis. 

Ex ipsorum Graecorum ore et sermonibus linguae Grae- 
cae inteliigentia nobis est coIUgenda: quidquid eos audie- 
mus dicentes diligenter observandum, notandum , inter se 
comparandum. Animadverlenda est vocabulorum forma, 
composition significatio : statim comperietis Graecos, ut 
ouines populos , eadem de iisdem summa constantia dicere , 
ut perfacile negolium sit , si quis hoc agit industriamque 
exercet suam , eorum linguam addiscere. 

Graecorum sermo, in quo gentis ingenium felix tarn* 
quam in speculo contemplamur , naturam sequitur , habet- 
que eandem simpticitalem simul et varietatem, quam in 
rerum natura admiramur. Nihil est quod illi non viderint 
ac senserint , et quidquid oculis aut raente percepissent sig- 
nabant verbi nota , in qua ratio ipsa rei appareret : ita ut 
ad Graece intelligendum plus prosit ingeniosum esse quam 
tenaci memoria valere. 

Si quid temere undique consarcinatum est id ammo re-* 
tinere et in tempore meminisse magni laboris est : contra 
si quid recte est cogitatum et apte dispositum, ubi id se- 
me! probe intellexeris numqaam obiiYisceris. Apud Grae- 
co8 discere et intelligere uno eodemque verbo notantur t£ 
tt,Kv&&vstv. Qui aliquid inlellexit is Graecis didicisse videtur. 
Deinde lingua Graeca maximam partem ex se ipsa nata 
est : paucissima sunt vocabula prisca , radices vetuslae , 
quarum originem frustra quaerimus. Reliqua secundum 
analogiae leges tarn certas quam perspicuas ibrmata sunt , 
babenlque adeo ingenitam significandi polestatem: itaque 
quum sit verborum propemodum infinila copia, tamen qui 
volet vestrum poterit Lexica contemnere. Praelerea servat 
unumquodqne vocabulum suam naturam , formam , significa- 
tionem et usum. Discrimina sunt locorum et temporum : 
aequales et populares dicebant eadem de iisdem (ut ipsi 
loquuntur ra ceura irfp) r«v avruv): nihil confunditur, ni- 
hil permiscetur : itaque quod semel recte didiceris, b. e. 
intellexeris, semper et ubique manet idem; atqueadeo pro- 
pter hanc ipsam constantiam ratione nixam tarn facile est 
Graece discere. Sed praeter illam facilitatem suavissima 
res est propter scriptorum praestantiam imcomparabilem. 
Nihil cultioribuB hominibus potest esse iucundius quam 
Homeri intima familiaritate uti , et Aeschyli , et Sophoclis , 
aut cum Xenophonte frequenter una esse, aut cum Thucydide 
velPlatoue versari, aut Demosthenem audire dicentem, aut 
spectare fabulas Aristophanis. Haec omnia consequemur, 



Digitized by Google 



• - 

18 

si qua diximus raelhodo dicendi usura omnium cognitum 
habebimus, quod quum non disserendo sed agendo imp* 
trari possit, malo vobis propediem in ipsa inlerpretatione 
demonstrare. Hoc unum addo: docebo vos sic linguam 
Graecam, ut ex uno scriptore reliquos omnes interpretari 
et inlelligere discatis. Gustabimus primum melle dulcio- 
reni orationem Herodoteam , deinde Homerica carmina quo- 
modo interpretari debeatis ostendam , deinde quern voletis 
scriptorem vobis explicabo et dabo operam ut quod ipse 
longo usu didicerim id vos quoque discatis. 

In vobis modo industria esto et discendi ardor et intel- 
ligendi cupido, et optime erit. Nihil esse aiunt ab omni 
parte beatum et sunt etiam in Academica institulione non* 
nulla, quae veris et sevens studiis magnopere officiant. 
Nihil equidem reliqui intenlatum ut studiorum Academi- 
corum fructus et vobis et carissimae patriae forent uberio* 
res. Adii virum potentissimum, in cuius manu erat ma- 
lum extirpare. Frustra. Egi causam institutionis Acade* 
micae apud doctissimos viros, qui eruditionis omnis ve« 
luti principatum quemdam obtinere putantur. Frustra, 
Verba mihi data sunt. Quid igitur? Despondeamne ani- 
mum ? Abiiciamne spem omnem ? Non faciam , Commilito-> 
nes. Quid autem spei est reliquum , si neque in poteutis- 
simis viris neque in doctissimis quidquam est praesidii? 
Nempe in vobis ipsis , Carissimi Commilitones , in optimo 
quoque et cordatissimo vestrum magna spes mihi super- 

est. In vobis sunt mini omnia. Nihil agemus nisi nos 
mutua benevolentia coniunget. Ego igitur hoc agam ut 
vobis haec studia tarn placeant quam prosint, idque ut 
obtineam nihil est quod non sim perlubenter facturus. 
Vos autem contendite ut meam docendi diligentiam vestra 
discendi industria sustineatis meque vestri amantissimum 
contra diligite. 

Agitedum vindicate avitas patriae laudes et insilae populo 
nostro sanitalis et indefessae industriae et recti iudicii. 

Intendite ingenii animique vires et in optima studia 
strenue incumbite. 

Facite ut qui vos (ut modo dicebam) splendido et mag- 
nifico nomine sal terrae esse celebrant , omnibus vera di- 
cere videantur. 

Quid prodest enim habere maiores summa admiratione 
dignos nisi dabimus operam ut nos quo que aliquando 
posterilas admiretur. 

